钦定古今图书集成/理学汇编/经籍典/第084卷 > 王申子周易辑说 > 《问辞同义异》
## 钦定古今图书集成/理学汇编/经籍典/第084卷 > 王申子周易辑说 > 《问辞同义异》

或问曰：“‘《经》曰‘生生之谓《易》’。曰《易》有太极’，则是太极未
判之先元有之《易》，以理言之也。曰‘四营而成《易》。曰‘六
爻之动易以贡’，则又变《易》之《易》也。曰《易》之为书也’”，曰
“‘《易》之兴也’，则又指有卦有爻之书言之也。如曰‘无咎
有本，无咎有可以免咎，有必如此而后无咎。有不可
咎，于人有言其自取，而又谁咎’？”曰：“无咎则同而义不”
同。如“利见大人”，不拘上下；如“利涉大川”，不拘坎体。如
《泰》大来，《否》小来，是来于内也。而《困》之四“来徐徐”，《需》之上“不速之客三人来”，则又据所居之地言其来也。如
《归妹》之五曰“帝乙归妹”，是从《归妹》卦上取义。《泰》之五
亦曰“帝乙归妹”，则又以阴柔顺从在下之阳刚取义，
则初无一妺可归也。如《革》之初九曰“黄牛之革”，则革
乃名卦之革；《遁》之六二亦曰“黄牛之革”，则革乃皮革
之“革”，辞虽同而义则异，将使学者何准邪？曰：《经》不云
乎，“《易》之为道也屡迁，变动不居，周流六虚，上下无常，
刚柔相易，不可为典要，唯变所适，故于辞也亦然。”此
圣人于系《易》之际，便示人以用《易》之法，且曰“神而明
之，存乎其人也。”